ועדת העבודה, הרווחה והבריאות, כנסת 18, פרוטוקול מספר 98, 2009-09-14 11:00

חיים כץ: בוקר טוב.

חיים כץ: אני מתכבד לפתוח את ישיבת ועדת העבודה, הרווחה והבריאות.

חיים כץ: אנחנו דנים בתקנות הספנות (ימאים) (ציוות אוניות בצוות ישראלי) (הוראת שעה) (תיקון מס' 3), התשס"ט-2009.

חיים כץ: בהמשך לשני מפגשים שהיו לנו, הארכנו כל פעם בשלושה חודשים.

חיים כץ: אני מבין שאנחנו מתכנסים כאן עכשיו לאור הסכמות שיש בין איגוד קציני הים ומנהלי צים.

אבי לוי: אכן.

חיים כץ: ובהסכמת הרשות לנמלים ומשרד התעשייה.

חיים כץ: אני מבין שהכל בסדר.

חיים כץ: כאשר אתם לא הייתם כאן, אנחנו העלינו רעיון שבמקום 12 חודשים, זה יהיה ל-13 חודשים ואומר לכם מדוע.

חיים כץ: אם תבואו שוב בעוד שנה, אז יחולו החגים ואנחנו לא רוצים להרוויח חודש אלא להרוויח שכל.

חיים כץ: גם על משרד התעשייה מקובל שיהיו 13 חודשים.

אבי לוי: גם עלינו.

חיים כץ: אם כן, אני מצפה להסכמות שלכם ועל מה הסכמתם.

יגאל מאור: הייתה לנו ישיבה פורייה וטובה עם חברת צים ועם נציג איגוד קציני הים.

יגאל מאור: בסופו של דבר שני הצדדים הסכימו להארכת תוקף התקנות בשנה אחת כאשר מצד איגוד קציני הים הבקשה הייתה, והתקבלה על דעת נציג חברת צים, להכניס לפרוטוקול הערה, וברשות

יגאל מאור: כם אני אקרא את מה שסוכם אז.

יגאל מאור: הנוסח המוצע היה: תמיכת איגוד קציני ים בתקנות השעה של שבעה ושלושה אנשי צוות, להארכה נוספת – דיברו על 12 חודשים וכרגע מונחת בפנינו ההצעה ל-13 חודשים – כאשר חברת צים מצהירה לפרוטוקול כי תפעל כי יהיו שבעה קצינים גם באוניות שאינן פוקדות את נמלי ישראל וזאת עד ל-105 תקנים.

יגאל מאור: הנושא השני עדיין נמצא בדיון בין שני הצדדים וכאן הוסכם בין נציג חברת צים לנציג איגוד קציני הים שהם ימשיכו לדון בנושא הזה.

יגאל מאור: מקובל על דעת הצדדים שאם לא יגיעו להסכם נאות ומתקבל על הדעת, הם ילכו לבית דין לעבודה.

חיים כץ: מה אומר משרד התעשייה?

תהילה ורון: משרד התעשייה מסכים.

חיים כץ: מה אומרים מנהלי צים?

דוד ארבל: אנחנו אומרים שאנחנו מסכימים לנוסח הוראת שעה שתוארך ב-13 חודשים נוספים ואנחנו מתחייבים לצוות לאוניות שאינן פוקדות בשבעה קצינים ישראלים.

דוד ארבל: זה מה שאנחנו אומרים.

חיים כץ: מה אומר ארגון העובדים?

אבי לוי: זה מקובל עלי בשם הארגון.

אבי לוי: שבעה קצינים זה בסדר גמור.

אבי לוי: בסך הכל זה מוסיף הרבה תקנים והם בפועל כבר פועלים כך.

חיים כץ: אם כולם שמחים, אני מעלה את זה להצבעה.

חיים כץ: ה צ ב ע ה התקנות אושרו ל-13 חודשים.

חיים כץ: תודה רבה.

חיים כץ: הישיבה נעולה.